Oscar het top-span agter hom | Nuus24
Oscar het top-span agter hom
Reeva-moord: Polisie vind bebloede kolf
Pistorius se agent begin wedlope kanselleer
Reeva se nadoodse ondersoek klaar
Johannesburg – Top-kundiges is ingespan om Oscar Pistorius se regspan by te staan, terwyl hy deur moordaanklagte in die gesig gestaar word.Sunday Times berig ‘n top-patoloog, beeldpoetser en polisiedeskundiges sal die sportheld se prokureur, Kenny Oldwage, en senior advokaat, Barry Roux, bystaan. Volgens die koerant is die patoloog dr. Reggie Perumal deel van die span. Perumal was teenwoordig toe patoloë van die staat die nadoodse ondersoek op Reeva Steenkamp (29) uitgevoer het. Sy is op Valentynsdag in die atleet se huis doodgeskiet. Oldwage het aan die koerant gesê die patoloog is aangestel om met ‘n privaat ondersoek na die voorval uit te help. Stuart Higgins, beeldpoetser en voormalige redakteur van die Britse poniekoerant The Sun, is ook deel van die span. Pistorius (26) sal na verwagting Dinsdag in Pretoria se landdroshof verskyn om aansoek om borgtog te doen.Oldwage het aan Sunday Times gesê die span is gereed om aan die saak te werk. “Dit gaan ‘n verskriklike lang en besige week vir ons almal wees,” het hy gesê.Volg Nuus24 op Twitter - SAPA
Daniel, die oom sien jy is nou die blue-eyed boy hier met al die opduime. Deel bietjie die tips seblief.